Kamu bisa jelasin ke aku soal Sekolah Tinggi Ilmu Ekonomi Ahmad Dahlan Jakarta dalam bahasa jawa?

Sekolah Tinggi Ilmu Ékonomi Ahmad Dahlan ya iku asil salah siji STIE Muhammadiyah. STIE iki asil saka ngembangke Akademi Keuangan lan Perbankan Muhammadiyah (AKPM). Sadurungé AKPM jenenge Akademi Bank Muhammadiyah (ABM) kang ngadek taun 1968. Adhedhasar Akademi surat putusan, malihe Akademi Bank Muhammadiyah dadi Akademi Keuangan Perbankan Muhammadiyah nalika 1985 dhasaré Surat Dudutan Mendikbud Républik Indonésia Nomor: C331/0/1985 kanthi status akreditasi Disamakan.

Nalika tanggal 25 Pebruari 1998 AKPM Jakarta dadi Sekolah Tinggi Ilmu Ékonomi Ahmad Dahlan Jakarta. Malihe AKPM dadi STIE iki dhedhasar  Surat Dudutan Dirjen Dikti Depdikbud Républik Indonésia Nomor 60/DIKTI/1998. STIE Ahmad Dahlan Jakarta wis olèh akreditasi saka Badan Akreditasi Nasional Departemen Pendidikan Nasional Républik Indonésia, kaya kang kapacak ing Surat Dudutan Badan Akreditasi Nasional Nomor: 019/BAN-PT/AK-IV/VII/2000.

STIE Ahmad Dahlan Jakarta ngerti yèn ngèlmu manajemen, keuangan, perbankan, lan akuntansi iku ngèlmu-ngèlmu kang mesthi diperlokake ing masarakat, ing sabendinane. Awit saka iku STIE Ahmad Dahlan Jakarta sengkut gumregut supaya bisa bantu masarakat mligi ing babagan ngèlmu ékonomi. Saikiumure STIE Ahmad Dahlan Jakarta wis punjul 40 taun, lan sasuwéné iku, STIE Ahmad Dahlan Jakarta mèlu nyengkuyung lan gawé masarakat Indonésia kang adil, gemah, ripah lohjinawi kanthi berkahing Gusti ingkang Akarya Jagad.

Awit madeke STIE Ahmad Dahlan Jakarta, wis ana kurang luwih 35.000 almuni kang wis rampung sekolah ing di STIE Ahmad Dahlan Jakarta. Para alumnine ana kang kerja ing Bank-bank Pamaréntah, Bank-bank Swasta, Lembaga-lembaga Bisnis lan Keuangan, lan Perusahaan-perusahaan Nasional.